kardosdrur/scandi-wiki huggingface dataset:
Qatar Ladies Open

Qatar Open er en professionel tennisturnering for kvinder, som hvert år i februar måned afvikles i Khalifa International Tennis and Squash Complex i Doha, Qatar, og som pt. på grund af et sponsorat afvikles under navnet Qatar Total Open. Turneringen blev første gang spillet i 2001, og den arrangeres af Qatar Tennis Federation.

Turneringen er en del af WTA Tour, hvor den skiftes med Dubai Tennis Championships til at været placeret i kategorierne WTA 1000 og WTA 500, således at Qatar Open er en WTA 1000-turnering i lige årstal og en WTA 500-turnering i ulige årstal. Det betyder, at turneringens præmiesum i lige årstal er omkring $ 3.000.000, mens den i ulige år blot andrager ca. $ 800.000, samt at deltagerfeltet i lige år er væsentligt stærkere end i ulige år.

Der spilles to rækker: damesingle og damedouble. 

Fem spillere har gennem tiden vundet damesingletitlen mere end en gang. Anastasija Myskina (2003, 2004), Marija Sjarapova (2005, 2008), Viktorija Azarenka (2012, 2013), Petra Kvitová (2018, 2021) og Iga Świątek (2022, 2023) har alle vundet titlen to gange, men Myskina, Azaranka og Świątek er de eneste, der har sejret to år i træk.

Ni spillere har vundet damedoubletitlen to gange: Květa Peschke (2008, 2011), Roberta Vinci (2001, 2013), Abigail Spears (2015, 2017) og Katarina Srebotnik (2011, 2017), samt Chan Hao-Ching, Latisha Chan (2017, 2019), Hsieh Su-Wei (2014, 2020), Coco Gauff (2022, 2023) og Jessica Pegula (2022, 2023). For alle spillerne, undtaget Chan-søstrene samt Gauff og Pegula, gælder, at deres to titler blev vundet med to forskellige makkere. Peschke var den eneste, der med held havde forsvaret en titel, idet hun i 2011 sammen med Srebotnik forsvarende den titel, hun i 2008 havde vundet sammen med Rennae Stubbs (turneringen blev ikke spillet i 2009 og 2010), indtil Coco Gauff og Jessica Pegula vandt titlen i 2022 og 2023.

Historie

Kategorier og præmier

Underlag 
 2001-08: Rebound Ace
 2011-?: Plexipave
 2014-: Plexicushion

Vindere og finalister

Damesingle

Damedouble

Kilder / eksterne henvisninger 
 Qatar Tennis Federation - Qatar Total Open 2017   
 WTA - Qatar Ladies Open

Referencer 

 
Etableret i 2001
Breitbart News

Breitbart News Network (også kendt som Breitbart News, Breitbart.com eller bare Breitbart) er en amerikansk højreekstrem hjemmeside for nyheder og meningsdannelse, som blev grundlagt i 2007 af Andrew Breitbart (1969-2012). Hjemmesiden betegner sig selv som konservativt og identificerer sig som en del af den politiske højrefløj.

Breitbart News har sin hovedredaktion i Los Angeles; dertil kommer filialer i Texas, London og Jerusalem. Medgrundlæggeren Larry Solov er formelt ejer og administrerende direktør. Andre ledende personer er Joel Pollak, lederskribent, og Alexander Marlow, chefredaktør.

Andews Breitbart fik ideen til at grundlægge en hjemmeside under et besøg i Israel i sommeren 2007. Ideen var, at hjemmesiden skulle være "friheds- og Israelelskende uden undskyldninger". Breitbart kom senere til at placere sig i samme segment som den europæiske højrepopulisme og det amerikanske alternative højre under ledelse af den tidligere arbejdende bestyrelsesformand, Steve Bannon. New York Times beskriver Breitbart News som en organisation med "ideologidrevne journalister", som skaber kontroverser "om materiale som betegnes kvindefjendsk, fremmedfjendsk og racistisk." Bannon udråbte hjemmesiden som "platform for det nye højre" i 2016, men han benægtede alle påstande om, at den skulle være racistisk og tilføjede senere, at han tog afstand fra de "etnonationalistiske" strømninger inden for det alternative højre. Breitbart News''' ejere benægter, at hjemmesiden har nogen forbindelse til det alternative højre, og at man skulle have fremmet racistiske og "hvid magt"-hensigter. Breitbart News støttede Donald Trumps præsidentvalgkampagne i 2016, og politologen Matthew Goodwin beskrev Breitbart News som værende ultrakonservativ.Breitbart News har været indblandet i ACORN-skandalen i 2009, afskedigelsen af Shirley Sherrod, turbulensen omkring Anthony Weiner, historien om Friends of Hamas, en annoncekampagne for Breitbart Californien, hvor man anvendte billeder af Nancy Pelosi og Miley Cyrus uden deres godkendelse, en ukorrekt udpegning af Loretta Lynch som værende delagtig i Whitewaterskandalen samt Michelle Fields' anklager mod Corey Lewandowski. Kort efter præsidentvalget i 2016 valgte et antal annoncører, fx Kellogg's, at stoppe deres annoncering på hjemmesiden, hvilket fik Breitbart News til at opfordre sine læsere til at boykotte Kellogg's varer. Siden hævdes det, at over 1000 firmaer har trukket sig som annoncører på Breitbart News'', blandt andet på opfordring af aktivitstgruppen Sleeping Giants.

Referencer

Eksterne henvisninger 
 Officiel hjemmeside

Nettidsskrifter
Etableret i 2007
Wonder Woman (film fra 2017)

Wonder Woman er en amerikansk superheltefilm fra 2017 baseret på DC Comics superhelten af samme navn, distribueret af Warner Bros. Pictures, filmen er instrueret af Patty Jenkins og med Gal Gadot, Chris Pine, Robin Wright og Connie Nielsen i hovedrollerne.

Medvirkende 
 Gal Gadot som Diana Prince / Wonder Woman
 Chris Pine som Steve Trevor
 Robin Wright som General Antiope
 Connie Nielsen som Dronning Hippolyta
 Lisa Loven Kongsli som Menalippe
 Lucy Davis som Etta Candy
 Elena Anaya
 Ewen Bremner
 David Thewlis
 Danny Huston

Modtagelse 
Filmen satte rekord med den mest succesfulde åbningsweekend i Nordamerika for en kvindelig instruktør siden Fifty Shades of Grey fra 2015.

Referencer

Eksterne henvisninger 
 
 

Science fiction-film fra USA
Amerikanske film fra 2017
Actionfilm fra USA
DC Extended Universe-film
Suicide Squad

Suicide Squad er en amerikansk superheltfilm fra 2016. Filmen er skrevet og instrueret af David Ayer, og har Will Smith, Jared Leto, Margot Robbie, Joel Kinnaman, Jai Courtney, Cara Delevingne og Viola Davis i hovedrollerne.

Medvirkende 
 Will Smith som Floyd Lawton/Deadshot
 Jared Leto som Jokeren
 Margot Robbie som Dr. Harleen F. Quinzel/Harley Quinn
 Ben Affleck som Bruce Wayne/Batman
 Jai Courtney som Captain Boomerang
 Joel Kinnaman som Rick Flag
 Cara Delevingne som June Moone/Enchantress
 Adewale Akinnuoye-Agbaje som Waylon Jones/Killer Croc
 Viola Davis som Amanda Waller
 Jay Hernandez som Chato Santana/El Diablo
 Karen Fukuhara som Tatsu Yamashiro/Katana
 Adam Beach som Christopher Weiss/Slipknot
 Common som Monster T

Eksterne henvisninger 
 
 

Science fiction-film fra USA
Amerikanske film fra 2016
Actionfilm fra USA
Eventyrfilm fra USA
DC Extended Universe-film
Engelsksprogede film
Top Girls Fassa Bortolo

Top Girls Fassa Bortolo (UCI-kode: TOG 2005-2016 og TOP fra 2017-) er et professionelt cykelhold for kvinder, der er baseret i Italien, der deltager i elite landevejscykelløb som f.eks. UCI Women's Road World Cup.

Holdet

2018 

Cykelhold for kvinder
Cykelhold fra Italien
Jan Ligthart

Jan Ligthart (født 11. januar 1859 i Amsterdam, død 16. februar 1916 - druknet i Laag-Soeren) var en hollandsk skolelærer og pædagogisk forfatter.

Ligthart dimitterede i 1877 med lærereksamen og var kort efter ansat ved folkeskolen i Amsterdam. Efter at have fået overlæreruddannelse i 1885 blev han samme år overlærer i folkeskolen på Tullinghstraat i Haag, hvilkel stilling han forlod af helbredsmæssige årsager i 1914.

Ligtharts overordnede gav ham stor frihed til at arrangere undervisning på skolen. I samarbejde med et lærerfakultet, som han forstod at inspirere med sine ideer gjorde han sin skole meget forskellig fra en almindelig skole, nærmende sig hjem og arbejdsliv, og frem for alt organiseret af den grundlæggende idé, som han kaldte "koncentration". Ifølge denne ide var undervisningen ikke delt i fag med deres specifikke klasse timer, som i de fleste andre skoler, men undervisningen blev planlagt i så brede emner som naturen og arbejdet på markerne, i skoven, som blev studeret fra forskellige discipliners side, samt fra hverdagslivets. I løbet af de samme timer kunne undervisningen være sproglig og historisk, geografisk og teknologisk.

I øvrigt forsøgte Ligthart på linje med andre reformpædagoger at reducere hukommelselæring og øge børnenes egne aktiviteter, til hvilket formål han udviklede metoder som med succes blev anvendt af ham selv og hans medlærere. Hans skole udøvede stor indflydelse på uddannelsen i Nederlandene, og den blev besøgt og studeret også af lærere fra mange andre lande.

Ligthart besøgte Sverige i 1910 og holdt der pædagogiske foredrag i Stockholm, Göteborg og andre svenske byer, som fik stor opmærksomhed. Han stod også bag en omfattende pædagogiske forfattervirksomhed. Sammen med professionelle på forskellige områder udgav han læse- og lærebøger til de forskellige skoleår, samt en samling af vægplancher til hjælp i undervisningen. To store samlinger af pædagogiske essays offentliggjorde han under titlen "Over opvoeding" (første samling, anden udgave 1909, anden samling samme år). Mange af hans essays blev også offentliggjort i svensk oversættelse.

Litteratur 
 

Faglitterære forfattere fra Nederlandene
Anti (film)

Anti  er en dansk film fra 2016, filmen er instrueret af Morten Boesdal Halvorsen og med Stefan Hjort, Casper Kjær Jensen, Oscar Dyekjær Giese og Theis Monrad Post i hovedrollerne.

Anti handler om drengen Simon, som godt kan lide at male graffiti.

Medvirkende 
Stefan Hjort som Simon
Casper Kjær Jensen som Frede
Oscar Dyekjær Giese som Johan
Theis Monrad Post som Tjalfe
Sonny Lindberg som Rune
Maria Rossing som Simons mor
Frank Thiel som Simons far
Marina Bouras som Fredes mor
Susanne Billeskov som Rektor
Julie Brochorst Andersen som Tanja

Referencer

Eksterne henvisninger 

Familiefilm fra Danmark
Dramafilm fra Danmark
Danske film fra 2016
Ungdomsfilm fra Danmark
Dansksprogede film
Nationalpark Timanfaya

Nationalpark Timanfaya () er en spansk nationalpark på den sydvestlige del af den kanariske ø Lanzarote. Den omfatter dele af kommunerne Tinajo og Yaiza. Den har et areal på 51 kvadratkilometer. Parken ligger udelukkende på vulkansk jord. Statuen "El Diablo" af César Manrique er dens vartegn.

Vulkansk aktivitet 
De største registrerede vulkanudbrud fandt sted mellem 1730 og 1736. Der er stadig vulkansk aktivitet og temperaturen ligger mellem 100 og 600 °C i en dybde af 13 meter, hvilket ses ved at når man hælder vand ned i jorden, resulterer det i en geyser af damp hvilket er en stor turistattaktion. Der er kun en aktiv vulkan, Timanfaya, som nationalparken er opkaldt efter.

Økologisk betydning 

UNESCO udpegede i 1993 hele Lanzarote til biosfærereservat, og nationalparken er et af hovedområderne deri.

Den offentlige adgang til parken er reguleret for at beskytte den udsøgte flora og fauna. Der er nogle enkelte vandrestier, og en kort men populær tur med kamel. Fra den offentlige parkeringsplads kan man komme på en tur med bus i det vulkanske landskab, af veje der ellers er lukket for publikum.

Eksterne kilder og henvisninger 

 Information om Timanfaya, Geologi, Flora, Fauna  (spansk)
 Lanzarote Sehenswürdigkeiten: Der Timanfaya Nationalpark  (tysk)
 Visit Mars Without Leaving Planet Earth turinformation

Nationalparker i Spanien
Lanzarote
Krisztina Triscsuk

Krisztina Triscsuk ( , født 17. Juli 1985 i Rusland) er en russisk ungarsk håndboldspiller som spiller i Thüringer HC og Ungarns håndboldlandshold.

Kilder 

Håndboldspillere fra Ungarn
Håndboldspillere fra Fehérvár KC
Mens vi lever

Mens vi lever  er en dansk film fra 2017, filmen er instrueret af Mehdi Avaz, skrevet af Milad Avaz og med Sebastian Jessen, Julie Christiansen, Mia Jexen, Julie R. Ølgaard og Nicolas Bro i hovedrollerne.

Filmen er den første spillefilm af Avaz-Brødrene, Mehdi. Milad og Misam Avaz.
Den er lavet for blot to millioner kroner. 
Trods det lave budget medvirker flere fremtrædende danske skuespillere, herunder Nicolas Bro og Charlotte Munck, 
mens Bent Fabricius-Bjerre har leveret titelmelodien.
Selvom DFI ikke understøttede filmen, har den dog modtaget offentlig støtte:
Gribskov Kommune og Rådet for Sikker Trafik støttede filmen med henholdsvis 200.000 kroner og 500.000 kroner.
Derudover har erhvervsmanden Kim Mikkelsen bidraget med 700.000 kroner,
og fodboldspilleren Simon Kjær var også i investorgruppen.

I Danmark havde Mens vi lever premiere den 26. oktober 2017 i omkring 90 biografer,
— et helt uhørt antal set på baggrund af filmens budget.
I maj 2017 havde filmen været vist på Cannes-festivalen ved en "hemmelig" visning og der gjort indtryk på internationale distributører.

Mens vi lever blev positivt modtaget af danske anmeldere. 
Politiken opsummerede deres 5-hjertede anmeldelse med ordene "et voldsomt medrivende drama".

Medvirkende 
Sebastian Jessen som Kristian	
Julie Christiansen som Trine	
Mia Nielsen-Jexen som Anne	
Julie R. Ølgaard som Stine	
Nicolas Bro som Peter Ilsøe	
Nikolaj Groth Christensen som Tobias Ilsøe	
Paw Henriksen	
Henrik Prip	
Charlotte Munck	
Marie Hammer Boda	
Julie Brochorst Andersen
Ditte Ylva Olsen

Eksterne henvisninger

Henvisninger 

Danske film fra 2017
Dramafilm fra Danmark
Dansksprogede film
Film instrueret af Mehdi Avaz
Dance-pop

Dance-pop er en undergenre inden for pop- og dancemusik, der stammer fra begyndelsen af 1980'erne. Det er generelt up-tempo musik, der er beregnet til natklubber, med formålet om at der kan danses til det, men det kan også anvendeligt til contemporary hit radio. Den udviklede sig fra en kombination og dance og pop med indflydelse fra discomusik, post-disco, new wave, synthpop, elektropop og house. Den er generelt karakteriseret med stærke beats med en nem, ukompliceret sangstruktur som typisk minder mere om popmusik end andre undergenre inden for dance. Der er fokus på melodien samt lærenemme tekster. Genren er hovedsageligt drevet af musikproducere, med enkelte undtagelser.

Dance-pop har lånt elementer fra andre genre, som varierer afhængig af produceren, kunstneren og perioden. Disse inkluderer moderne R&B, house, trance, techno, new jack swing, funk, synthpop, elektropop og nogle former for europop.

Dance-pop er en populær mainstream stil af musik, der har været anvendt af utallige popartister og grupper. Blandt de notable er Madonna, Britney Spears, Kylie Minogue, Gloria Estefan, Christina Aguilera, Jennifer Lopez, Spice Girls, Paula Abdul, Backstreet Boys, Michael Jackson, NSYNC, Destiny's Child, Janet Jackson, Rihanna, Katy Perry, Lady Gaga, Ariana Grande og Selena Gomez.

Referencer 

Popmusik
Johannes Christiansen

Johannes Christiansen henviser til:

 Johannes Christiansen (jurist) (1809-1854) – tysk jurist
 Johannes Christiansen (politiker) (1850-1913) – norsk politiker
Johannes Christiansen (jurist)

Johannes Christiansen (født 31. marts 1809 i Slesvig, død 19. marts 1854 i Holsten) var en tysk retslærd.

Christiansen studerede retsvidenskab i Bonn, Berlin og Kiel. Han tog den juridiske doktorgrad i Kiel 1832 og blev 1843 ekstrordinær og 1844 ordentlig professor i retsvidenskab ved Kiels Universitet. I hans værker Die Wissenschaft der römischen Rechtsgeschichte (1838) og Institutionen des römischen Rechts (1843) er der især lagt vægt paa at vise rettens organiske udvikling og sammenhæng. Skønt Christiansen var en åndrig og skarpsindig forfatter – Georg Beseler kalder ham endog eine wissenschaftliche Kraft ersten Ranges – har han kun haft ringe indflydelse, væsentlig på grund af hans vanskelige udtryksform og noget excentriske stil.

Kilder 

  

Jurister fra Tyskland
Professorer fra Tyskland
Ansatte ved Kiels Universitet
Faglitterære forfattere fra Tyskland
Tysksprogede forfattere
Personer fra Slesvig by
Artikler fra 1. udgave af Dansk biografisk leksikon
Hattemager

En hattemager er en person der fremstiller hatte. Allerede i 1363 blev der registreret et hattemagerlaug i Nürnberg. I lighed med mange andre håndværkserhverv blev det i høj grad udkonkurreret af industriel produktion. I dag er hattemagerfaget karakteriseret som "bevaringsværdigt" både i Norge og Tyskland sådan at fagkundskab holdes i hævd og det er mulig at få en uddannelse i faget.

Titlen hattemager bruges af håndværkere som både laver og sælger hatte – i første omgang snakker man da om hatte til mænd. Hatte til kvinder bliver normalt fremstillet af en modist. Hattemagere bruger materialer som filt, lærred, tekstil, læder, pels eller strå som råvarer til at fremstille og forme de hovedbeklædninger som skal produceres.

Verdens ældste stadig fungerende hattemager er James Lock & Co., som blev grundlagt 1676. En anden berømt producent er Borsalino i Italien, der er særligt kendte for deres fedorahatte. I Danmark findes hatteforretningen Petitgas, der blev grundlagt i 1857, på Købmagergade i København.

I Lewis Carrolls børnebog Alice i Eventyrland fra 1865 optræder figuren Den Gale Hattemager, som optræder temmelig forvirret og til tider sindssyg. Op igennem 1800-tallet brugt man ofte kviksølv til fremstilling af filthatte, hvilket kan give hjerneskader.

Referencer

Se også 

 Kasketmager
 Modist

Stillingsbetegnelser
Hovedbeklædning
Klára Szekeres

Klára Szekeres (født 1. December 1987) er en ungarsk håndboldspiller, der spiller for Ferencvárosi TC og det ungarske landshold.

Hun fik debut på det ungarske landshold i 2009, i en kamp mod .

Referencer 

Håndboldspillere fra Ungarn
Håndboldspillere fra Ferencváros TC (håndbold)
Ferdinand Maria, kurfurste af Bayern

Ferdinand Maria, kurfurste af Bayern (født 31. oktober 1636, død 26. maj 1679) var søn af kurfyrste Maximilian 1. af Bayern og dattersøn af kejser Ferdinand 2.

Ferdinand Maria var gift med Adelheid af Savoyen (Henriette Adelheid af Savoyen var datter af hertug Viktor Amadeus 1. af Savoyen). De blev forældre til Maximilian 2. Emanuel af Bayern.

Huset Wittelsbach
Kurfyrster af Bayern
Amatørsymfonikerne

Amatørsymfonikerne er et amatørsymfoniorkester baseret i Københavnsområdet.

Det blev grundlagt i 1954 som et kammerorkester, der udsprang af 3 musikalske brødres lyst til sammenspil, men er i dag et fuldt besat symfoniorkester med 60-70 musikere. På listen i 50-årsjubilæumsskriftet er endda opregnet over 90 musikere.

Den første dirigent var Kjeld Neiindam, som blev afløst af Ib Eriksson, der var soloklarinettist i DRs Symfoniorkester. I starten havde orkestret karakter af ungdomsorkester og virkede som orkester for organisationen Musik & Ungdom, men medlemmerne blev hængende selv om de voksede ud af ungdommen, og til sidst måtte man sige farvel til den tilknytning.

I følge Amatørsymfonikernes vedtægter er foreningens formål "at muliggøre medlemmernes sammenspil, dels under private former, dels ved offentlige koncerter, samt så vidt muligt i sit arbejde at understøtte og opmuntre udøvelse af amatørmusik". F.eks. har Rudersdal Musikskole og orkestret et samarbejde i projekter, hvor musikskoleelever spiller sammen med orkestret og får indblik i nogle af de muligheder, der findes uden for musikskolen.

Indtægterne kommer med ca. 33% fra medlemmernes kontingent og resten mest fra betalte koncerter og entre. Dog opnås undertiden også tilskud fra diverse fonde.

Undervejs siden 1954 har man været på mange turneer i udlandet. Hvert andet år rejser orkesteret til udlandet og samarbejder med lokale orkestre, amatører som professionelle. Ofte arrangeres der efterfølgende genvisit i København. Siden 1965 har man f.eks. spillet i Tyskland, Holland, Sverige, Østrig, Estland, Letland, Litauen, England, Frankrig og Italien.

Repertoire, solister og dirigenter 
Repertoiret omfatter små og store værker mest fra Mozart og frem til i dag, både standard-værker og i enkelte tilfælde helt nyskreven musik. De seneste (februar 2017) 4 koncertprogrammer indeholdt bl.a. Romance for violin og orkester (Johan Svendsen), A Nightsong (Matti Borg), Koncert for cello og orkester (Edward Elgar), Symfoni nr. 4 (Johannes Brahms), Sagadrøm (Carl Nielsen), Koncert for violin og orkester (Carl Nielsen), Symfoni nr. 4, "Det uudslukkelige" (Carl Nielsen), Ouverturen til operetten Candide (Leonard Bernstein), Klaverkoncert for venstre hånd og orkester (Maurice Ravel), Four dance episodes af Rodeo (Aaron Copland) og Danzon no. 2 (Arturu Márquez)

Orkestret samarbejder med såvel kendte solister som unge solister på vej, heriblandt Edith Guillaume, Peter Lindroos, Nina Pavlovski, Christina Åstrand, Mikkel Futtrup, Benjamin Koppel og Frederik Øland. Orkestret har været dirigeret af kendte dirigenter som Frans Rasmussen, Ole Schmidt, Michael Schønwandt, Leif Segerstam, Tamás Vetö, Jorma Panula, Morten Schuldt-Jensen og Giordano Bellincampi, men også af yngre folk som Morten Ryelund, Kaisa Roose, Kristoffer Kaas, Erik Jakobsson og Christian Schmiedescamp.

Prins Henrik var orkestrets protektor fra 2004 til sin død i 2018.

Kilder 
 Netsted 
 Elgars cellokoncert
 Amatørsymfonikerne 1954-2004 ()

Amatørsymfoniorkestre fra Danmark
Musik i København
Iqbal og superchippen

Iqbal og superchippen  er en dansk film fra 2016, filmen er instrueret af Oliver Zahle og med Hircano Soares, Liv Leman Brandorf, Arien Takiar og Sara Masoudi i hovedrollerne.

Medvirkende 
Hircano Soares som Iqbal Farooq
Liv Leman Brandorf som Sille
Arien Takiar som Tariq
Ellie Jokar som Mor
Rasmus Bjerg som Jens 'Æselmand' Ebbesen
Andreas Bo Pedersen som Ebbe 'Svinet' Ebbesen
Martin Brygmann som Jeppe
Ditte Hansen som Jeanette
Dar Salim som Rafiq
Birthe Neumann som Borgmester
Stig Hoffmeyer som Fabricius
Runi Lewerissa som Far
Zlatko Buric som Baba
Torben Zeller som Hr. Wiibrandt
Patricia Schumann som Tanja

Eksterne henvisninger 

Familiefilm fra Danmark
Danske film fra 2016
Ungdomsfilm fra Danmark
Dansksprogede film
Marcus Tönsen

Marcus Tönsen (født 30. november 1772 i Kjus, død 11. juli 1861 i Kiel) var en tysk retslærd.

Tönsen blev cand. theol. 1796, præst i Dublin, 1801 cand. jur., underretsadvokat 1802, 1804 tillige universitetssyndikus, 1805 overretsadvokat, samme år herredsfoged i Tønder, 1816—1850 ordentlig professor i Kiel, Dr. jur. 1817. Foruden nogle retshistoriske arbejder Glosse einiger Fragmente der revidierten Land-Gerichts-Ordnung (1802), Schleswig-Holsteinische Land-Gerichts-Ordnung, revidiert und bekannt gemacht im Jahre 1636. Mit einem Anhange (1821), skrev Tönsen Grundsätze eines allgemeinen positiven Privat-Rechts dargestellt aus einem positiv-rechtlichen Princip (1828) og et hæfte Beiträge zur Kritik und zur Basis eines allgemeinen positiven Privatrechts (1842). Sammen med 8 kolleger (Nicolaus Falck, Emil Herrmann, Johannes Christiansen, Carl Otto von Madai, Johann Gustav Droysen, Georg Waitz, Johann Christian Ravit og Lorenz von Stein) udgav han det bekendte lille skrift: Staats- und Erbrecht des Herzogthums Schleswig. Kritik des Commissionsbedenkens über die Successionsverhältnisse des Herzogthums Schleswig (1846), som blev imødegået af  blandt andre C.F. Wegener.

Kilder

Eksterne henvisninger 

 
 

Jurister fra Tyskland
Professorer fra Tyskland
Ansatte ved Kiels Universitet
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet